A Bizottság 12/1999/EK rendelete
(1999. január 7.)
a feldolgozott gyümölcs- és zöldségtermékek importengedélyezési rendszere alkalmazásának részletes szabályairól szóló 1921/95/EK rendelet módosításáról és a 3566/90/EGK rendelet hatályon kívül helyezéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 2199/97/EK [1] rendelettel módosított, a feldolgozott gyümölcs- és zöldségtermékek piacának közös szervezéséről szóló, 1996. október 28-i 2201/96/EK tanácsi rendeletre [2] és különösen annak 11. cikke (2) bekezdésére,
mivel a 2427/95/EK rendelettel [3] módosított 1921/95/EK bizottsági rendelet [4] melléklete felsorolja az importengedély-köteles termékeket és a hozzájuk kapcsolódó biztosítékokat; mivel ezekkel az importellenőrzési intézkedésekkel kapcsolatban szerzett tapasztalatok, valamint a kereskedelem és a statisztikai módszerek fejlődése lehetővé teszi néhány termék törlését e mellékletből; mivel e törlést követően az 1921/95/EK rendelet 6. cikke már semmilyen célt nem szolgál és ezért törölni kell;
mivel a 77/98/EK tanácsi rendeletben [5] meghatározott és a 123/98/EK bizottsági rendelet [6] alapján kezelt, Macedóniából származó feldolgozott meggyre vonatkozó vámplafon alapján az ex08134095 KN-kód alá tartozó termékekkel ki kell egészíteni az importengedély-köteles termékek jegyzékét és meg kell határozni a hozzájuk tartozó biztosítékokat;
mivel a 1032/95/EK rendelettel [7] módosított 3566/90/EGK bizottsági rendelet [8] meghatározza azon termékek jegyzékét, amelyekre az 1921/95/EK rendelet 2. cikke (2) bekezdését kell alkalmazni; mivel egyrészt a legutóbb a 2493/98/EK rendelettel [9] módosított 2125/95/EK bizottsági rendelet [10] ezzel kapcsolatban a tartósított gomba tekintetében, az 1057/98/EK rendelettel [11] módosított 122/98/EK bizottsági rendelet [12], valamint a 123/98/EK rendelet pedig a Bosznia-Hercegovinából, Horvátországból és Macedóniából származó feldolgozott meggy tekintetében tartalmaz intézkedéseket, másrészt e jegyzék fenntartása a többi termékre és származási országra vonatkozóan szükségtelennek látszik; mivel a világosság és az igazgatás hatékonysága érdekében a 3566/90/EGK rendeletet hatályon kívül kell helyezni;
mivel az e rendeletben foglalt intézkedések összhangban állnak a Feldolgozottgyümölcs- és Feldolgozottzöldség-piaci Irányítóbizottság véleményével,
ELFOGADTA EZT A RENDELETET:
1. cikk
Az 1921/95/EK rendelet a következőképpen módosul:
1. A 6. cikket el kell hagyni.
2. A melléklet helyébe e rendelet melléklete lép.
2. cikk
A 3566/90/EGK rendelet hatályát veszti.
3. cikk
Ez a rendelet az Európai Közösségek Hivatalos Lapjában történő kihirdetését követő hetedik napon lép hatályba.
Ez a rendelet egészében kötelező és közvetlenül alkalmazandó valamennyi tagállamban.
Kelt Brüsszelben, 1999. január 7-én.